CELEX: 
Language: sk
Date: 2018-01-23 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení príloha I k nariadeniu Európskeho parlamentu a Rady (ES) č. 443/2009, pokiaľ ide o vývoj hmotnosti nových osobných automobilov evidovaných v roku 2014, 2015 a 2016 (Text s významom pre EHP)

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Cieľové hodnoty emisií CO2, ktoré majú dosiahnuť výrobcovia nových osobných automobilov, sú stanovené ako funkcia priemernej hmotnosti vozového parku a emisií CO2 týchto vozidiel. S cieľom zabezpečiť, aby sa úroveň znižovania emisií stanovená v nariadení (ES) č. 443/2009 dosahovala aj naďalej, treba zohľadniť vývoj hmotnosti nových osobných automobilov evidovaných v Únii. V dôsledku toho sa má referenčná hodnota priemernej hmotnosti (vyjadrená ako hodnota M0 vo vzorcoch výpočtu cieľovej hodnoty stanovených v prílohe I k uvedenému nariadeniu) upraviť každý tretí rok, počnúc od 31. októbra 2014, a potom každé tri roky. 
            
            
               Nová hodnota je založená na monitorovaní hmotnosti nových vozidiel v prevádzkovom stave v kalendárnych rokoch 2014, 2015 a 2016. Vypočítala sa použitím len tých hodnôt hmotnosti, ktoré mohli príslušní výrobcovia vozidiel overiť, s výnimkou hodnôt hmotnosti, ktoré boli zjavne nesprávne alebo hodnôt týkajúcich sa vozidiel, ktoré nepatrili do rozsahu pôsobnosti nariadenia.
            
            
               2.KONZULTÁCIE PRED PRIJATÍM AKTU
            
            
               Expertná skupina pre emisie CO2 z motorových vozidiel, s ktorou sa konzultovalo, podporila spôsob výpočtu úpravy hodnoty priemernej hmotnosti.
            
            
               3.PRÁVNE PRVKY DELEGOVANÉHO AKTU
            
            
               Vzorce výpočtu cieľovej hodnoty sa menia v záujme uplatnenia novej hodnoty M0 od 1. januára 2019. 
            
            
               DELEGOVANÉ NARIADENIE KOMISIE (EÚ) …/…
            
            
               z 23. 1. 2018,
            
            
               ktorým sa mení príloha I k nariadeniu Európskeho parlamentu a Rady (ES) č. 443/2009, pokiaľ ide o vývoj hmotnosti nových osobných automobilov evidovaných v roku 2014, 2015 a 2016
               
                  (Text s významom pre EHP)
               
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel
                  1
               , a najmä na jeho článok 13 ods. 2 tretí pododsek,
            
            
               keďže:
            
            
               (1)Priemerná hodnota hmotnosti použitá na výpočet špecifických emisií CO2 pre každý nový osobný automobil sa má upraviť každé tri roky, aby sa zohľadnili všetky zmeny v priemernej hmotnosti nových vozidiel evidovaných v Únii. 
            
            
               (2)Z monitorovania hmotnosti v prevádzkovom stave nových osobných automobilov evidovaných v Únii v kalendárnych rokoch 2014, 2015 a 2016 vyplýva, že priemerná hmotnosť sa znížila a že hodnota M0 uvedená v bode 1 prílohy I k nariadeniu (ES) č. 443/2009 by sa preto mala upraviť.
            
            
               (3)Nová hodnota by sa mala určiť tak, že sa vezmú do úvahy iba tie hodnoty, ktoré mohli príslušní výrobcovia overiť, pričom z výpočtu sú vylúčené hodnoty, ktoré boli zjavne nesprávne, t. j. hodnoty nižšie ako 500 kg, ako aj hodnoty týkajúce sa vozidiel, ktoré nepatrili do rozsahu pôsobnosti nariadenia (ES) č. 443/2009. Nová hodnota by okrem toho mala byť založená na váženom priemere, pričom treba zohľadniť počet evidencií nových osobných automobilov v Únii v kalendárnych rokoch 2014, 2015 a 2016. 
            
            
               (4)Na základe uvedených skutočností by sa hodnota M0, ktorá sa má uplatňovať od roku 2019, mala znížiť o 12,52 kg z 1 392,4 na 1 379,88 kg.
            
         
         
            
               (5)Príloha I k nariadeniu (ES) č. 443/2009 by sa preto mala zodpovedajúcim spôsobom zmeniť a doplniť,
            
            
               PRIJALA TOTO NARIADENIE:
            
            
               Článok 1
            
            
               Bod 1 prílohy I k nariadeniu (ES) č. 443/2009 sa mení takto:
            
            
               1. Vkladá sa toto písmeno ba):
            
            
               „ba)
                     od roku 2019:
            
            
               špecifické emisie CO2 = 130 + a × (M – M0)
            
            
               kde:
            
            
               M
                     = hmotnosť vozidla v kilogramoch (kg)
            
            
               M0
                     = 1 379,88
            
            
               a
                     = 0,0457“
            
            
               2. V písmene c) sa hodnota M0 nahrádza takto:
            
            
               „M0
                     = 1 379,88“.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 23. 1. 2018
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  
                        Ú. v. EÚ L 140, 5.6.2009, s. 1.